ঢল কমলেও মিয়ানমার থেকে রোহিঙ্গাদের আসা এখনো পুরোপুরি থামেনি। আন্তর্জাতিক অভিবাসন সংস্থার (আইওএম) কক্সবাজারে কর্মরত কর্মীদের মতে, ২০১৭ শেষ হয়ে ২০১৮ সাল এলেও রোহিঙ্গাদের ওপর হামলা কমেনি। গত ডিসেম্বর মাসে প্রতিদিন গড়ে দুই হাজার ৪০০ জন রোহিঙ্গা বাংলাদেশে ঢুকেছে। এ বছরও রোহিঙ্গারা আসছে। এখন যারা বাংলাদেশে ঢুকছে তারা অন্যদের চেয়ে বাড়তি প্রতিকূলতার মুখোমুখি হয়েছে। এ কারণে তাদের রাখাইন থেকে বের হতে দেরি হয়েছে।